gl en gl de gl es gl en gl gl gl gl gl gl es gl gl gl gl gl gl en gl es es es es ca sv en en gl gl es en gl gl en
MUSEO ETNOGRÁFICO DA CAPELA: Unha viaxe no tempo – Qwerty Magazine
O Museo Etnográfico da Capela pon en valor o patrimonio cultural do territorio botando unha ollada ao pasado. Un reflexo da forma de vida e de traballo dos nosos avós
Corría o ano 1981 cando dende o Colexio Mosteiro de Caaveiro da Capela decidiron comezar un proxecto que máis de tres décadas despois se converteu nun completo museo etnográfico que reúne máis de dúas mil pezas. Mestres e alumnos non sabían que o que comezara como unha exposición de libros e obxectos antigos, anos máis tarde se transformaría nunha colección única. Unha mostra que consegue deter o paso do tempo e poñer en valor o patrimonio cultural da comarca.
O Museo Etnográfico da Capela é único non só por recuperar parte da historia e reproducir fielmente o xeito de vida de hai case un século, senón por todo o que rodea a súa creación. Cóntanos Secundino García, director e un dos impulsores do Museo, que “o máis bonito foi que os nenos foran protagonistas ao se converteren en salvadores de vellos tesouros, á vez que os seus avós se sentían orgullosos ao ver que aquelas cousas súas cobraban importancia nas mans dos nenos ao pasar a ser nobres pezas de museo”, explica.
“Buscamos que este proxecto sexa sostible. O obxectivo é crear unha rede de museos”
Eran as orixes do actual Museo onde o 80% das pezas pertencían a familias e veciños da Capela. Doazóns, achegas e recordos foron enchendo as aulas e corredores do colexio, que axiña se foi quedando pequeno. No ano 2001 o centro de ensino, o Concello e o movemento asociativo da Capela crearon unha asociación co obxectivo de prolongar a experiencia que comezara no centro e recuperar -como recurso de identidade- o patrimonio etnográfico local e poñelo en valor como recurso de desenvolvemento local. Secundino García apunta que un dos obxectivos era que o proxecto fose sostible no conxunto do territorio. Buscan crear ademais unha rede de museos. Cada un xira ao redor dun centro de interese: a Casa do Pazo, o Parque etnográfico do Sesín e nun futuro a Escola.
A filosofía do Museo nace parella ao modo de ensino do centro educativo, baseado na cultura popular e nas tradicións. A Casa do Pazo, sede central do Museo, é a antiga Casa Rectoral da parroquia de Santiago da Capela, cedida á Asociación polo Arcebispado de Compostela. Hoxe a Casa do Pazo é o reflexo dunha casa típica dos anos corenta do pasado século. Unha aula viva, en constante crecemento, que nos amosa cómo era unha casa tradicional. O percorrido dende a cociña, o cuarto, a sala dos tecidos, os oficios da madeira, a labranza, a ferrería… permite que nos acheguemos ás formas de vida e de traballo de hai case un século. Unha cultura a piques de esquecerse.
A casa, situada no inicio do camiño medieval cara ás Fragas do Eume, foi restaurada grazas ao apoio e colaboración de entidades e institucións públicas e inaugurada no ano 2006. Dende entón recibe visitas tanto de grupos e escolares durante a semana coma de visitantes as fins de semana.
Xunto ao desenvolvemento do Museo, a Asociación do Padroado do Museo Etnográfico da Capela traballa para manter a cultura tradicional con numerosas actividades complementarias: etnosaídas e rutas, xornadas museísticas, Feira Etnográfica da comarca do Eume, o Premio de Investigación Ferro Caaveiro, a edicción da revista O Retorno … Porque ademais de recuperar parte do pasado, a asociación quere manter o museo vivo e participativo.
VISITAS Sábados e domingos de 12 a 14h e de 16.30 a 18.30h. Durante a semana con cita previa.
Onde está? Lugar do Pazo na Capela
Qwerty Magazine - Aviso Legal · Política de privacidad
El uso de nuestro sitio web supone la aceptación del uso de cookies de acuerdo con nuestraAceptar Leer [+]
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.